เมื่อคืนผ่านแถวเทเวศร์เลยแวะทานร้านราดหน้ายอดผักสูตร 40 ปีเห็นว่าร้านนี้สมัยก่อนคนต่อแถวซื้อยาวเยียดเลยค่ะ ร้านมีสองห้องแถวนั้นก็เป็นร้านนั่งทานปกติไม่ได้หรูหราอะไร ธรรมดาๆ ป้ายข้างผนังบอกราดหน้ายอดผักสูตร 40 ปีแถมรับจัดทำนอกสถานที่ด้วย เมนูของเค้ามีทั้งเส้นใหญ่ หมี่กรอบ และบะหมี่ราดหน้ามีให้เลือกว่าจะหมุหรือทะเล หมู 35 บาทแต่ทะเลขึ้นราคาไปเป็น 70 แล้วค่ะ นอกจากนั้นยังมีผัดซี่อิ้วและหมูสะเต๊ะให้สั่งทานได้ รสชาติไอค์ว่ากลมกล่อมอร่อยดีนะคะผักก็อร่อยดีไอค์ทานช่วงก้านๆไม่ได้ทานช่วงใบก็ไม่เหนียวทานได้หมดค่ะ เมนูน้ำก็มีพวกน้ำอัดลมและน้ำสมุนไพร พวกลำใย ตะไคร้ เก็กฮวย มะตูมเป็นขวดเล็ก ก็เป็นอีกร้านหนึ่งที่มาฝากท้องได้ค่ะ 